CELEX: 62015CN0650
Language: et
Date: 2015-12-04 00:00:00
Title: Kohtuasi C-650/15 P: Polyelectrolyte Producers Group GEIE (PPG), SNF SAS 4. detsembril 2015 esitatud apellatsioonkaebus Üldkohtu (viies koda laiendatud koosseisus) 25. septembri 2015. aasta otsuse peale kohtuasjas T-268/10: Polyelectrolyte Producers Group GEIE (PPG), SNF SAS versus Euroopa Ravimiamet

8.2.2016   
            
            
               ET
            
            
               Euroopa Liidu Teataja
            
            
               C 48/25
            
         Polyelectrolyte Producers Group GEIE (PPG), SNF SAS 4. detsembril 2015 esitatud apellatsioonkaebus Üldkohtu (viies koda laiendatud koosseisus) 25. septembri 2015. aasta otsuse peale kohtuasjas T-268/10: Polyelectrolyte Producers Group GEIE (PPG), SNF SAS versus Euroopa Ravimiamet
   (Kohtuasi C-650/15 P)
   (2016/C 048/30)
   Kohtumenetluse keel: inglise
   
      Pooled
   
   
      Apellandid: Polyelectrolyte Producers Group GEIE (PPG), SNF SAS (esindajad: avocat R. Cana, barrister D. Abrahams, avocate E. Mullier)
   
      Teised menetlusosalised: Euroopa Ravimiamet, Madalmaade Kuningriik, Euroopa Komisjon
   
      Apellantide nõuded
   
   
               —
            
            
               tühistada Üldkohtu otsus kohtuasjas T-268/10 RENV;
            
         
               —
            
            
               tühistada vaidlustatud õigusakt;
            
         
               —
            
            
               teise võimalusena saata asi tagasi Üldkohtusse apellantide tühistamisnõude lahendamiseks;
            
         
               —
            
            
               mõista menetluskulud, sealhulgas Üldkohtu menetluses kantud kulud välja vastustajalt.
            
         
      Väited ja peamised argumendid
   
   Apellatsioonkaebus on esitatud Üldkohtu kohtuotsuse T-268/10 RENV peale, millega jäeti rahuldamata apellantide tühistamishagi Euroopa Kemikaaliameti (ECHA) otsuse peale määratleda akrüülamiid määruse nr 1907/2006, mis käsitleb kemikaalide registreerimist, hindamist, autoriseerimist ja piiramist (1), artiklis 57 nimetatud kriteeriumidele vastava ainena kooskõlas selle määruse artikliga 59.
   Apellantide õigusväited on kokku võetud alljärgmiselt:
   
               1.
            
            
               Üldkohus rikkus õigusnormi, tõlgendades ebaõigesti REACH-määrust seoses selle määruse artikli 3 punktis 15 sisalduva mõiste „vaheained” määratlusega:
               
                           a)
                        
                        
                           tõlgendades sünteesitud aine lõppkasutamist välistava kriteeriumina, kuigi see on vastuolus artikli 3 punkti 15 selge sõnastusega;
                        
                     
                           b)
                        
                        
                           tõlgendades „vaheainete määratlust viisil, mis on vastuolus REACH-määruse sätete eesmärgiga; ja
                        
                     
                           c)
                        
                        
                           andmata eraldi hinnangut vaheaineid käsitlevate ECHA juhiste 4. lisale ja tuginedes selle lisa mitteasjassepuutuvatele osadele.
                        
                     
         
               2.
            
            
               Üldkohus rikkus põhjendamiskohustust, jättes vastamata apellantide argumendile, et REACH-määruse artikli 2 lõike 8 punkt b laieneb REACH-määruse VII jaotisele tervikuna.
            
         
               3.
            
            
               Üldkohus rikkus REACH-määruse tõlgendamisel õigusnormi, leides et vaheained ei ole REACH-määruse artikli 59 kohaldamisalast välja jäetud.
            
         
               4.
            
            
               Üldkohus rikkus õigusnormi, leides et vastustaja ei teinud ilmset hindamisviga, jättes arvesse võtma REACH-määruse XV lisas sisalduva teabe.
            
         
               5.
            
            
               Üldkohus rikkus õigusnormi vaidlustatud õigusakti proportsionaalsuse hindamisel.
            
         
               6.
            
            
               Üldkohus rikkus põhjendamiskohustust, jättes käsitlemata vähem koormavad meetmed, mille kohaldamiseks apellandid ettepaneku tegid.
            
         
      (1)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, lk 1).